Jaan Seim

Jaan Seim (sündinud 9. juulil 1953 Stockholmis) on eesti haridustegelane ja koorijuht Rootsis.

Jaan Seim lõpetas Stockholmi Eesti Algkooli. Ta jätkas õpinguid Adolf Fredriku gümnaasiumis ja Adolf Fredriku Muusikakõrgkoolis. Töötas Stockholmi Eesti Koolis muusika ja rootsi keele õpetajana, alates 1992. aastast on Stockholmi Eesti Kooli direktor.

1979. aastal asutas Jaan Seim Stockholmi Eesti Noortekoori, mille dirigent ta oli üle kümne aasta, samuti on ta juhatanud Stockholmi Eesti Segakoori. Ta on asutanud ka lühemat aega tegutsenud ansamblid Seim Group ja Same Seim. Laulab Eric Ericsoni Kammerkooris ja aeg-ajalt Rootsi Raadiokooris.

Tunnustus
2001 Valgetähe V klassi teenetemärk

Isiklikku 
Jaan Seimi isa on Jüri Seim, ema Mall Seim ja vend Jüri-Karl Seim. Abikaasa Ingrid Seim laulab Eric Ericsoni Kammerkooris, neil on poeg Taavi ja tütar Maret. 

Jaan Seimi vanaisa ettevõtja Ernst Seim oli pärit Võrumaalt ja emapoolne vanaisa pangadirektor Armin Matto oli pärit Tartumaalt.

Viited

Välislingid 
 http://isik.tlulib.ee/index.php?id=385

Koorijuhid
Valgetähe V klassi teenetemärgi kavalerid
Eestlased Rootsis
Sündinud 1953